# Ársfundur fuglahundadeildar haldinn í Sólheimakoti þann 19.02.2025.

Fundur settur kl: 20:00

Dagskrá:

1. Kosning fundarstjóra og fundarritara
   1. Lagt til að Arna væri fundarstjóri og Guðrún Helga ritari – það var samþykkt.
   2. Lögmæti fundarins – staðfest út frá deildar lista frá HRFÍ
2. Skýrsla stjórnar og ársreikningur
   1. Haukur kynnti skýrslu stjórnar
      1. Bæta þarf inn Italian Spinion í tegundir deildar
      2. Ekki sett frekar inn í fundargerð upplýsingar úr skýrslu stjórnar en hún er í viðhengi við fundargerðina.
      3. Athugasemd varðandi að það þarf að ná að uppfærða gagnagrunn á unghundum og innfluttum frá HRFÍ
   2. Arna fór yfir ársreikning deildarinnar
      1. Sjá viðhengi
      2. Jákvæð staða á reikningum og gengið vel að fá greitt frá HRFÍ.
3. Kosning til stjórnar
   1. Laus sæti voru þrjú og 3 sem buðu sig fram og var því sjálfkjörið:
      1. Arna
      2. Guðrún Helga
      3. Kári
4. Kosning tengiliða fyrir tegundir
   1. Engar breytingar voru kynntar fyrir stjórn en það vantar tengilið fyrir Italian Spinone
5. Önnur mál
   1. Upplýst var að stjórn HRFÍ óskaði eftir endurskoðun á köflum 1 og 2 í veiðiprófareglum eftir norskri fyrirmynd veiðiprófa þessi vinna er í gangi og mun verða kynnt félagsmönnum í grúppu 7 þegar henni er lokið.
   2. Fyrirspurn úr sal um hvort það hafi ekki verið skoðað að sameina þær deildir sem falla undir grúppu 7 til að auðvelda utan um hald og slíkt utan um deildirnar. Umræðan var góð og mikið talað um hversu vel samvinna deildanna hefur gengið síðustu ár í ví formi sem er nú í dag. Einnig var rætt um að ef til þessa samtals kæmi þá þarf að vera alveg skýrt að áfram sé fullt vald hjá hverri tegund til að halda sín próf á sinn máta áfram. Það væri helst hægt að hafa einn sameiginlegan „hatt“ og svo tegundahópa „deildir“ undir sömu deild fyrir grúppu 7. Með þessu var verið að horfa til þess að erfiðlega hefur í sumum tilfellum gengið að fá fólk í stjórnir , og umhugsunarvert hvort umfangið sem snýr að rekstri 4 deilda sé ekki óþarft , s.s stjórnir, fjárhagslegur rekstur ofl. Engar ákvarðanir teknar varðandi þessa umræðu.
   3. Umræða var um meistarastigagjöf í keppnisflokki og þær áskoranir sem fylgja reglunum út frá fjölda prófa á Íslandi. Reglurnar eru íþyngjandi fyrir ísland þar sem eigendur hafa ekki sama möguleika og úti hvað varðar fjölda prófa.
   4. Fyrirspurn varðandi gjöld ársins – Nethýsing og lén – og gagnagrunnur.
      1. Ættu ekki allar deildir að skipta þeim kostnaði þar sem gagnagrunnurinn heldur utanum allar tegundir.
      2. Umræða um hlutverk gagnagrunnsins og virði þess að halda áfram að færa inn í hann þegar til þess kemur að þessar upplýsingar verða vistaðar einnig í Hundavef HRFÍ. Engar ákvarðanir teknar varðandi það. En fram kom að það er virði fyrir ræktendur að halda utanum árangur sinna hunda og gott yfirlit yfir árangur hundanna þarna inni.
   5. Fram tekið hversu vel hefur gengið að vinna með stjórn HFRÍ og hrós til hennar og hennar störf á síðasta tímabili.

Fundi slitið kl: 21:10